ঢাকা সিটি কলেজ

ঢাকা সিটি কলেজ বাংলাদেশের ঢাকা শহরের একটি বেসরকারি মহাবিদ্যালয়। এটি শহরের ধানমন্ডির কুদরত-ই-খুদা সড়কের পাশে অবস্থিত। বর্তমানে এই কলেজে ঢাকা শিক্ষা বোর্ডের অধীনে উচ্চ মাধ্যমিক এবং জাতীয় বিশ্ববিদ্যালয়ের অধীনে স্নাতক এবং স্নাতকোত্তর শিক্ষা প্রদান করা হয়। এছাড়াও কম্পিউটার বিজ্ঞান ও বানিজ্য বিষয়ে পেশাদার কোর্স চালু আছে।
ইতিহাস
স্থানীয় শিক্ষাবিদ এবং সমাজকর্মীদের পৃষ্ঠপোষকতায় কলেজটি ১৯৫৭ সালে পাকিস্তান শাসনামলে প্রতিষ্ঠিত হয়। তখন কলেজের কার্যক্রম প্রথমে ওয়েস্ট এন্ড উচ্চ বিদ্যালয়ে এবং তারপর ঢাকা কলেজে চালানো হয়। তখন এটি "ঢাকা নাইট কলেজ" নামে পরিচিত ছিল। ১৯৭০ সালে, কলেজটি ধানমন্ডি আবাসিক এলাকার ২ নং সড়কের নিজস্ব চত্বরে স্থানান্তরিত হয়।

১৯৮৯ সালে দু’দুটো বৃহৎ ভবন নির্মিত হয়। ১৯৯১ সালে নৈশ বিভাগ বাদ দিয়ে ছাত্রীদের জন্য প্রভাতী শাখা শুরু হয় । ১৯৯২ সালে অরাজনৈতিক ছাত্র-কাউন্সিল প্রবর্তন করা হয়। ১৯৯৫-৯৬ শিক্ষাবর্ষে ব্যবস্থাপনা, হিসাববিজ্ঞান ও মার্কেটিং বিষয়ে সম্মান ও এম.বি.এস. ১ম পর্ব ও শেষ পর্ব শুরুর ভিতর দিয়ে উচ্চতর শিক্ষা বিস্তার শুরু হয়। ১৯৯৭-৯৮ শিক্ষাবর্ষ হতে ইংরেজি বিষয়ে সম্মান, ১৯৯৮-’৯৯ শিক্ষা বর্ষ হতে বি.এসসি. (সম্মান) কম্পিউটার সায়েন্স এন্ড ইঞ্জিনিয়ারিং, বি.বি.এ. এবং ২০০৩-’০৪ শিক্ষাবর্ষ হতে বি.বি.এস. (সম্মান) ফিন্যান্স এন্ড ব্যাংকিং কোর্সসমূহ চালু করা হয়। ২০১২-’১৩ শিক্ষাবর্ষে বিএসএস (সম্মান) অর্থনীতি বিষয়ে শিক্ষাদান শুরু হয়েছে। ২০০৪ সাল হতে নিয়মিত এম.বি.এ. কোর্স প্রবর্তন করা হয়েছে।

শিক্ষাঙ্গন 
থাম্ব|250x250পিক্সেল|ঢাকা সিটি কলেজের সম্মুখভাগ

 অবস্থান 
ঢাকা শহরের নিউমার্কেট মোড় থেকে উত্তর দিকে সাইন্স ল্যাবরেটরী ওভারব্রীজ সংলগ্ন ধানমন্ডি ২নং সড়কের প্রবেশ মুখের সাথেই হাতের ডান পাশে প্রধান সড়কের পাশে এই কলেজটি অবস্থিত।

 কলেজ ভবন 
কলেজ ভবন ৪টি। প্রতিটি  ভবন ৬ তলা বিশিষ্ট। কলেজের নিচতলায় পশ্চিম পাশে ৬টি কাউন্টার রয়েছে। কলেজের নিচতলার উত্তর পাশে সিড়ি রয়েছে। ভবনের ৪র্থ তলায় সিএসই ডিপার্টমেন্ট রয়েছে। এছাড়াও কলেজ ভবনটি সম্পূর্ণ শীতাতপ নিয়ন্ত্রিত এবং লিফট এর ব্যবস্থাও রয়েছে। কলেজের নিচতলায় রয়েছে বিশাল বড় এক গ্যারেজ। কলেজটিতে একটি গ্রন্থাগার রয়েছে।
শিক্ষা ব্যবস্থা
ঢাকা শিক্ষা বোর্ডের অধীনে উচ্চ মাধ্যমিক শ্রেণীতে বিজ্ঞান, ব্যবসায় শিক্ষা ও মানবিক বিভাগে শিক্ষা প্রদান করা হয়। এছাড়া জাতীয় বিশ্ববিদ্যালয়ের অধীনে বিবিএ, বিএসসি, বিএসএস এবং বিএতে অনার্স করার ব্যবস্থা রয়েছে। প্রভাতি শাখায় সকাল ৭.৩০টা থেকে এবং দিবা শাখায় সকাল ১০.০০টা থেকে ক্লাস অনুষ্ঠিত হয়। প্রভাতি শাখায় ছাত্রী এবং দিবা শাখায় ছাত্র পড়ানো হয়।

 স্নাতক ও স্নাতকোত্তর 
সাতটি বিষয়ে স্নাতক (সম্মান) এবং ছয়টি বিষয়ে স্নাতকোত্তর কোর্স চালু আছে। 
অনুষদবিভাগস্নাতকস্নাতকোত্তরকলা অনুষদবাংলাইংরেজিসামাজ বিজ্ঞান অনুষদঅর্থনীতিবাণিজ্য শিক্ষা অনুষদমার্কেটিংফিনান্স এন্ড ব্যাংকিংহিসাব বিজ্ঞানব্যবস্থাপনা

 ব্যাচেলর প্রফেশনাল (বি.প্রফেসর) 
 ব্যবসায় প্রশাসন (বিবিএ)
 কম্পিউটার সায়েন্স এন্ড ইঞ্জিনিয়ারিং

 মাস্টার্স প্রফেশনাল (এম. প্রফেসর) 
 ব্যবসায় প্রশাসন (এমবিএ)
 কম্পিউটার সায়েন্স এন্ড ইঞ্জিনিয়ারিং

 উচ্চ মাধ্যমিক 
 বিজ্ঞান
 মানবিক
 বানিজ্য
পোষাক
উচ্চমাধ্যমিক অধ্যয়নরত ছাত্রদের জন্য নির্ধারিত পোশাক হচ্ছে সাদা শার্ট, কালো প্যান্ট এবং কালো অক্সফোর্ড সু। ছাত্রীদের জন্য নির্ধারিত পোশাক হচ্ছে সাদা সালোয়ার, কামিজ এবং ক্রস ওড়না। বিভিন্ন বিভাগে অনার্সে অধ্যয়নরত ছাত্রীদের পোশাক সাদা সালোয়ার, কামিজ, ওড়না। এছাড়া বিবিএ (প্রফেশনাল) অধ্যয়নরত ছাত্রদের নির্ধারিত পোশাক হচ্ছে একুয়া কালার শার্ট, কালো প্যান্ট, কালো সু এবং ছাত্রীদের সাদা সালোয়ার, কামিজ এবং ওড়না। উচ্চমাধ্যমিক শিক্ষার্থীদের ভর্তির একটি নির্দিষ্ট সময় পর আইডিকার্ড দেয়া হয়।

 সহ-শিক্ষা কার্যক্রম
একাডেমিক শিক্ষার পাশাপাশি সাংস্কৃতিক অনুষ্ঠান, শিক্ষা সফর, বিতর্ক প্রতিযোগিতা, কম্পিউটার প্রোগ্রামিং প্রতিযোগিতা ইত্যাদিতে ছাত্র-ছাত্রীদের অংশগ্রহণের ব্যবস্থা রয়েছে। এখানে রয়েছে আটটি ক্লাব। যথাঃ-

 বিজ্ঞান ক্লাব
 ইংলিশ ল্যাংগুয়েজ ক্লাব
 বিজনেস ক্লাব
 কালচারাল ক্লাব
 নেচার ক্লাব
 ফটোগ্রাফি ক্লাব
 ডিবেট ক্লাব
 রোবার ক্লাব

 উল্লেখযোগ্য শিক্ষার্থী 
 আগুন, গায়ক-গীতিকার এবং বাচসাস পুরস্কার বিজয়ী অভিনেতা।
 বাসবাবা সুমন, কণ্ঠশিল্পী, গিটারবাদক, এবং বাংলাদেশী রক ব্যান্ড অর্থহীন-এর প্রতিষ্ঠাতা সদস্য।
 মাহিয়া মাহি, বাংলাদেশী চলচ্চিত্র অভিনেত্রী।
 মারিয়া নূর রওশন, টেলিভিশন উপস্থাপক, রেডিও ব্যক্তিত্ব এবং মডেলিংয়ের জন্য বাবিসাস পুরস্কার বিজয়ী।
 নিশাত মজুমদার, এভারেস্ট পর্বত জয় করা প্রথম বাংলাদেশী নারী।
 সাঈদ খোকন, রাজনীতিবিদ এবং ঢাকার মেয়র।
 শাহরিয়ার আলম, পররাষ্ট্র মন্ত্রণালয়ের উপ-মন্ত্রী, গণপ্রজাতন্ত্রী বাংলাদেশ।
 সৈয়দ মোদাচ্ছের আলী, খ্যাতিমান চক্ষু বিশেষজ্ঞ এবং বিশ্ব স্বাস্থ্য সংস্থার নির্বাহী বোর্ডের সদস্য।
 শাবাব মুস্তাফা, বাংলাদেশী উইকিমিডিয়ান ও উইকিমিডিয়া বাংলাদেশের সভাপতি।

আরো দেখুন

 ঢাকা কলেজ

তথ্যসূত্র

 বহিঃসংযোগ 




বিষয়শ্রেণী:১৯৫৭-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৫৭-এ পূর্ব পাকিস্তানে প্রতিষ্ঠিত
বিষয়শ্রেণী:ঢাকা জেলার মহাবিদ্যালয়
বিষয়শ্রেণী:ঢাকা সিটি কলেজ
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:ঢাকার বিশ্ববিদ্যালয় ও মহাবিদ্যালয়